IUCN

De IUCN, afkört‘ for International Union for Conservation of Nature and Natural Resources (oversett „Internatschonale Union to’n Bewohren vun de Natur un de Natur ehre Ressourcen“), ok Weltnaturschutzunion, is en internatschonale Nich-Regeerungsorganisatschoon. Se hett sik vörnahmen, de Minschen sensibel to maken for Naturschutz un Aardenschutz un will dor so Infloot up nehmen, datt de Ressourcen bloß langtiedig un vörsichtig bruukt weert. 

Unner annern stellt de IUNC de Rode List vun Aarden up, de vun dat Utstarven bedroht sünd. Mit Hölp vun de World Commission on Protected Areas („Weltkommischoon for schuulte Rebeden”) verklaart se ok Schuulrebeden in Natur- un Landschopschuul. 

300px|miniatur|In düsse Klassen sorteert de IUCN de bedrohten Aarden vun 2011 af an:
EX  Extinct (nah dat Johr 1500 Klassifizierungstandards der IUCN utstorven)
EW  Extinct in the Wild (in de Natur utstorven)
RE  Regionally Extinct (in sunnerliche Regionen utstorven)
CR  Critically Endangered (akut vun'n Utstarven bedroht)
EN  Endangered (in Gefohr)
VU  Vulnerable (hett al wat afkregen)
NT  Near Threatened (Nich wiet af vun Gefohr)
LC  Least Concern (Gor keen Sorgen)
DD  Data Deficient (mehr Daten nödig)
NE  Not Evaluated (nich unnersocht)

Historie
De IUCN is an’n 5. Oktober 1948 up en inernatschonale Kunferenz in Fontainebleau in Frankriek grünnt wurrn. Dormols hett se  International Union for the Protection of Nature (IUPN) heten. 1956 is de Naam ännert wurrn in International Union for Conservation of Nature and Natural Resources (IUCN). Düsse Naam gellt hüdigendags noch, man bruukt warrt vun de IUCN sülms bloß de köttere Form International Union for Conservation of Nature.

Seet
Sitten deit de IUCN hüdigendags in Gland in de Swiez.IUCN Schweiz Bovenhen is se vertreden in 62 Länner.

Belege

Kategorie:Naturschuul
Kategorie:Swiez
Kategorie:Internatschonale Nich-Regeerungsorganisatschoon